પાસ કન્વીનર હાર્દિક પટલે ટિવટ કરીને સરકાર પર આક્ષેપ કર્યા હતો કે, ઉપવાસ આંદોલનને તોડવા અને અટકાવવા માટે ભાજપના રાષ્ટ્રીય અધ્યક્ષ અમિત શાહના આદેશથી ગૃહ રાજ્યમંત્રી પ્રદિપસિંહ જાડેજાઍ ડીસીપી રાઠોડને મને મારવા અને મારા સાથીને ધમકાવવાનું કામ સોંપ્યુ છે. મારા ઘરે આવી રહેલા લોકોને અટકાવવા માટે તેઓ કંઇ પણ કરવા તૈયાર છે. ગુજરાત હાઈકોર્ટમાં પણ ડી.સી.પી રાઠોડ જૂઠ્ઠુ બોલ્યા હતાં. ઉપવાસ છાવણી પર આવનારા લોકોને અટકાવવા માટે ડી.સી.પી રાઠોડે તમામ હદ પાર કરી દીધી છે. અમારા આંદોલનકારીઓને અપશબ્દો બોલવામાં આવ્યા હતાં. પોલીસ તમામ મર્યાદાનું ઉલ્લંઘન કરી રહી છે. ગુજરાતના મુખ્યમંત્રી વિજય રૂપાણી અને ગૃહમંત્રીઍ ડી.સી.પી રાઠોડને તમામ હદ પાર કરવા માટેની પરવાનગી આપી દીધી છે. અમદાવાદ ડી.સી.પી રાઠોડ અમારા આંદોલનકારીઓને કહી રહયાં છે કે, તમે આતંકવાદીઓ છો, વધુમાં ડીસીપી રાઠોડ પ્રદિપસિંહ જાડેજાના અંગત મનાઈ છે. ગત ૧૮ દિવસથી અમારી સાથે ગુનેગારો જેવું વર્તન કરવામાં આવી રહયું છે.